text: Ny strandpark på vej i Blåvand
  30 oktober 2015 kl. 12.19
  Jubel i Varde hvor borgmesteren ser frem til flere arbejdspladser og flere turister.
  Det kommer til at give et fantastisk løft til området. Sådan lyder det fra Vardes borgmester Erik Buhl, der er rigtig glad for at Blåvand Strandpark, nu har fået ministerens tilladelse til at blive realiseret.
  -Stranden bliver toptrimmet og vi får forlænget sæsonen væsentligt, siger borgmesteren, der dog ikke tør sætte tal på hvor mange millioner kroner ekstra omsætning eller antallet af arbejdspladser, der kommer til kommunen. Men det bliver et væsentligt antal arbejdspladser, siger Erik Buhl til TV SYD.
  Blåvand Strandpark var et af de projekter som i dag slap gennem nåleøjet, da der blev givet dispensation til at flere projekter, der ligger indenfor strandbeskyttelseslinjen må bygges.
  Strandparken, der forventes at koste 75 millioner kroner, skal placeres mellem Blåvand Strand og Hvidbjerg Strand.
  Hør her Erhvervs og vækstminister Troels Lund Poulsen fortælle hvorfor valget faldt på Blåvand Strandpark
  
  